Боян Бойчев
Цената

chitanka.info

Трябва всичко да изстрадаш,

Много дълъг път да извървиш,

Да вярваш или да не вярваш,

Да не знаеш ти ли си или не си.

Трябва да се лъжеш, да те лъжат,

И лъжата адски много да боли,

За кой ли път да се самоосъждаш,

Да не знаеш ти ли си или не си.

Трябва да не виждаш, заслепено

Да се луташ в свой си лабиринт,

И сам да се предаваш в плен,

Да не знаеш ти ли си или не си.

Трябва нищо да не чуваш

И много дълго да мълчиш,

Упорито сам да се погубваш,

Да не знаеш ти ли си или не си.

Трябва да те мачкат грубо

И сивотата да те покори,

Трябва всичко да изгубиш,

Да не знаеш ти ли си или не си.

Трябва всичко да изстрадаш,

Много пъти да сгрешиш,

Но пред себе си, ако се изповядаш,

Ще откриеш кой си всъщност ти.

Накрая всичко ще се сбъдне,

Но когато трябва да платиш,

Горчивата цена ще бъдат

Безцелно пропилените ти дни.

пролетта на 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.